《登燕子矶》
宋代·赵公豫

岩石著江干，扁舟依岸难。钟音清晚屿，日色下寒滩。

寺古藤萝碧，霜严木叶丹。登临殊快意，趺坐看回澜。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。